اكلة اللبلبي العراقية
وصفة طريقة طبخ وعمل اكلة اللبلبي العراقية من وصفات مطبخ ام قمر
لبلبي بيع امك واشتري 😂😂😂منو جان يكول هالجمله وهو وصغير من يشوف ابو عربانة اللبلبي 💜💔
هالوصفه نار نار راح تعشقونها جد والله 🔥🔥 (لبلبي ابو العربانه)
مكونات ومقادير اكلة اللبلبي العراقية :
لبلبي ( حمص )
بيكنغ باودر
طحين لبلبي او مايسمى (طحين حمص)
كركم
ملح
*المقادير والطريقة لعمل اكلة اللبلبي العراقية :
تنكعين اللبلبي من الليل وتخلين علي بكينغ باودر اذا كيلو (نص كيس ) اذا اقل خلي شي قليل
وراها ثاني يوم تصفين المي مالته وتغسلي
وتخلين علي ماي كمية زينه وتخلي ع نار عاليه
اول ميبدي يفور تصير رغوة بيضه ع الوجه (نشيلها)
وانصي النار كلش وانسي يروحي انتي اخلي كلش ع راحته
من يستوي
اضيف( ملعقة – ملعقتين ) طحين لبلبي
ونص ملعقه كركم
وتخلين ملح
وتتركي هيج ٢٠ د
واذا تحبين الفلفل خلي اصبع فلفل حار من البدايه
وبس💜🤷🏼♀️
وهسه نجي لملاحظات
-منين نجيب طحين البلبي ؟
-تلكي عند العطار واذا متكدرين تطلعين طحني بالبيت
صحّة وهنا
وصحتين وعافية